ফিনল্যান্ড
ফিনল্যান্ড (ফিনীয় ভাষায় Suomen tasavalta "সুওমেন্‌ তাসাভাল্‌তা", সুয়েডীয় ভাষায়: Republiken Finland "রেপুব্লিকেন্‌ ফিন্‌লান্দ্‌") উত্তর-পশ্চিম ইউরোপে বাল্টিক সাগরের উপকূলে অবস্থিত একটি রাষ্ট্র। ফিনল্যান্ড ইউরোপের সবচেয়ে উত্তরে অবস্থিত দেশগুলির একটি। এর এক-তৃতীয়াংশ এলাকা সুমেরুবৃত্তের উত্তরে অবস্থিত। এখানে ঘন সবুজ অরণ্য ও প্রচুর হ্রদ রয়েছে। প্রাচীরঘেরা প্রাসাদের পাশাপাশি আছে অত্যধুনিক দালানকোঠা। দেশটির বনভূমি এর সবচেয়ে গুরুত্বপূর্ণ প্রাকৃতিক সম্পদ; এগুলিকে প্রায়ই ফিনল্যান্ডের "সবুজ সোনা" নামে ডাকা হয়। হেলসিঙ্কি ফিনল্যান্ডের রাজধানী ও বৃহত্তম শহর।
কোপেনহেগেন
কোপেনহেগেন () ডেনমার্কের রাজধানী ও প্রধান শহর। ২০০৬ খ্রীস্টাব্দের হিসাবে এর জনসংখ্যা ১১,১৫,০৩৫। শহরটি ১৬টি পৌরসভার সমন্বয়ে গঠিত। ডেনমার্কের সরকারের কেন্দ্রস্থল ফোল্কেটিং (Folketing) বা জাতীয় সংসদ এই শহরে অবস্থিত।